Source: http://www.bihon.ro/csm-oradea-start-in-meciurile-din-presezon/2100651
Timestamp: 2019-02-23 20:53:09+00:00

Document:
CSM Oradea, start în meciurile din presezon - BIHON
CSM Oradea, start în meciurile din presezon
la	29. august 2018 10:23
CSM CSU Oradea dispută miercuri prima partidă de verificare, în compania echipei Szeged.
După mai bine de două săptămâni de la reunire, campioana CSM CSU Oradea își începe meciurile amicale din presezon. Orădenii primesc pe terenul propriu vizita unei partenere tradiționale de pregătire, Naturtex Szedeák Szeged (Ungaria). Formația maghiară este antrenată de un an de către fostul căpitan al echipei noastre, Andjelko Mandic. Szedeák Szeged are în lot patru jucători străini: un american, un canadian și doi sârbi – Boltic și Sulovic. Ultimii doi au evoluat în campionatul României, Boltic la SCM U Craiova, iar Sulovic la CS Otopeni și Dinamo.
Antrenorul CSM CSU Oradea, Cristian Achim, afirmă că rezultatele meciurilor din presezon nu contează prea mult. „Suntem încă la începutul perioadei de pregătiri, iar accentul a fost pus până acum pe încărcarea fizică. Băieții au răspuns bine la efort, la solicitările noastre. Din fericire, nu ne-am confruntat cu probleme medicale. Meciul cu Szeged va fi unul de antrenament. Este prima partidă din presezon, nu ne va interesa rezultatul, pentru că nu urmărim acum acest lucru. Important este ca jucătorii să se reacomodeze cu meciurile. Vom încerca să legăm relațiile de joc, să omogenizăm lotul echipei, să-i integrăm pe noii veniți. Sigur că este nevoie de ceva timp pentru a realiza aceste lucruri”, ne-a declarat antrenorul Cristian Achim.
Meciul CSM CSU Oradea – Szedeák Szeged are loc miercuri, la Arena „Antonio Alexe”, cu începere de la ora 18:00. Accesul publicului este liber.
Programul de pregătire al echipei noastre cuprinde încă un meci în această săptămână, cu SCM Timișoara, în deplasare (vineri). Va urma apoi, pe parcursul săptămânii viitoare, un periplu maghiar, în care CSM CSU Oradea va disputa trei partide: cu Alba Fehárvár Székesfehérvár (4 septembrie), cu Szolnok Ollaj KK (6 septembrie) și cu Deak Debrecen (8 septembrie).
Taguri: amicale, baschet, CSM CSU Oradea, szeged

References: CSM 

CSM 
 CSM 
 CSM 
 CSM 
 CSM 
 CSM